反斗奇兵4

《反斗奇兵4》係一套2019年上畫嘅美國電影，2010年電影《反斗奇兵3》續集，「反斗奇兵系列」電影嘅第4套。

劇情簡介
作為玩具，胡迪認為自己嘅首要任務係照顧佢嘅主人，無論係安仔定係寶妮。但係當寶妮製造咗一個唔情願做玩具嘅「小叉」之後，胡迪一班人再度面臨「新生玩具來臨」嘅議題。小叉係寶妮而家最鍾意嘅玩具，但係佢並唔願意正視自己莫名而得嘅身分，試圖逃離並結束自己身為「玩具」嘅生命。喺同胡迪一班人隨住寶妮一家喺坐旅行車嘅公路中，小叉終於成功逃離，令到胡迪要跳車搵返佢。喺兩個人開始展開一段迷失嘅旅途期間，胡迪喺一間古董店裏面同曾經舊愛嘅牧羊女寶貝重逢，並引發一連串嘅歷險。故事最後，胡迪搵到作為玩具嘅新意義，決定離開寶妮，同寶貝踏上新歷程。

《反斗奇兵》
《反斗奇兵續集》
《反斗奇兵3》

反斗奇兵官方網站

美國電影
2019年電影
彼思動畫電影
反斗奇兵